Жапондық блогер Қазақстан туризмінің елшісі атанды
"Жапондық блогер Қазақстан туризмінің елшісі атанды" | "https://abai.kz/post/192188"
TITLE: Жапондық блогер Қазақстан туризмінің елшісі атанды
URL: https://abai.kz/post/192188
META: "Жапондық блогер Қазақстан туризмінің елшісі атанды" | "https://abai.kz/post/192188"
DATE: 13.12.2024
AUTHOR(s): Abai.kz
TOTAL WORDS: 143
TEXT: Австрияда танымал жапон блогері Юдзи Натсума «ҚР туризмі елшісі» мәртебесін иеленді. Құрметті миссия оған елімізді әлемге танытудағы үлесі үшін табысталды. Белгілі полиглот қазақ тілін меңгерген және әлемнің түкпір-түкпіріндегі өз оқырмандарын Қазақстанның бай мәдениетімен және табиғатымен танысуға шабыттандырады. Блогер ұлттық дәстүрлерге және қазақстандық шоколадқа ерекше көңіл бөледі. Юдзи оларды өзінің әлеуметтік желілерінде  (yuji_beleza)  белсенді түрде дәріптейді. Венада тұратын жапон блогері Юдзи Қазақстанда 3 рет болған. Ол Kazakh Tourism ұйымдастырған ақпараттық турларға да қатысты. Бұл сапарлар оған Қазақстанды тереңірек танып-білуге мүмкіндік берді. « Мен үшін  мұндай жауапты миссияны қабылдау – үлкен мәртебе. Одан көбірек контент жасап, Қазақстанның және қазақ халқының сұлулығын көрсетуге тырысамын », - деп өз ойымен Юдзи бөлісті. Атап өткен жөн, 2018 жылдан бастап Kazakh Tourism «ҚР туризм елшісі» бағдарламасын жүзеге асырады. Оның мақсаты -  Қазақстанды тартымды туристік бағыт ретінде ілгерілету және әлемнің түкпір-түкпіріндегі саяхатшылардың назарын еліміздің табиғи және мәдени байлығына аудару. Abai.kz
